OpenLLM-France/wikimedia huggingface dataset:
# Bandera de la Comunitat Europea del Carbó i de l'Acer

La Bandera de la Comunitat Europea del Carbó i de l'Acer era una bandera horitzontal bicolora amb estrelles que va representar la Comunitat Europea del Carbó i l'Acer (CECA) des del 1958 (sis anys després de la fundació de la CECA) fins al 2002, quan la Comunitat es va fusionar a la Unió Europea (EU). Abans del 1958, la CECA no tenia bandera i cap altra bandera havia estat utilitzada per una part històrica de la Unió Europea que no fos la bandera d'Europa.

## Disseny

La bandera constava de dues ratlles horitzontals, blau a la part superior i negre a la part inferior. El negre era el carbó, mentre que el blau era l'acer, els dos recursos que gestionava la comunitat. Hi va haver un nombre d'estrelles d'or, més tard blanques, equivalents al nombre d'estats pertanyents a la comunitat (fins al 1986, quan el nombre es va congelar a dotze). Aquestes estrelles estaven igualment dividides entre cada banda, alineades a prop de la vora central (si hi hagués un nombre senar d'estrelles, el nombre més petit seria a la banda superior.

## Història

La bandera es va desplegar per primera vegada a l'Exposició de 1958 a Brussel·les, set anys després de la creació de la Comunitat. A l'Expo, la seva bandera rival, la bandera d'Europa, també va estar en una de les seves primeres exhibicions públiques.
El nombre d'estrelles va començar en sis i va augmentar amb la pertinença a la Comunitat fins al 1986, quan va arribar a dotze. Després d'això, es va decidir no augmentar el nombre d'estrelles per reflectir els nous membres que es van unir a la dècada de 1990. Això la mantenia en línia amb la bandera d'Europa (usada per les seves organitzacions germanes) que mostrava dotze estrelles representant la perfecció i la unitat.
El tractat de París de constitució de la CECA va expirar el 23 de juliol de 2002 i la CECA va deixar d'existir. Aquest dia la bandera va onejar per darrera vegada a la Comissió Europea de Brussel·les amb el president Romano Prodi i fou substituïda per la bandera de la UE.

### Evolució dels dissenys

| Nombre d'estrelles | Estats membres representats per estrelles afegides (abans de 1986) | Durada |
| Sis | Bèlgica, França, Alemanya de l'Oest, Itàlia, Luxemburg i Països Baixos | 1958 - 31 desembre 1972 |
| Nou | Dinamarca, Irlanda i el Regne Unit | 1 gener 1973 - 31 desembre 1980 |
| Deu | Grècia | 1 gener 1981 - 31 desembre 1985 |
| Dotze | Portugal i Espanya (el nombre d'estrelles es va fixar posteriorment a dotze; es va abandonar la idea que cada estrella representava un estat membre). | 1 gener 1986 - 23 juliol 2002 |

## Referències

* 1 2 3 «The European Coal and Steel Community (ECSC)». Flags Of The World, 28-10-2004. [Consulta: 4 agost 2007].
* ↑ The ECSC flag 1986–2002, CVCE (Centre for European Studies)
* ↑ The ECSC flag 1978, CVCE (Centre for European Studies)

## Enllaços externs

* Vídeo de la baixada de la bandera per última vegada : Centre Virtual de Coneixement sobre Europa
* Comunitat Europea del Carbó i de l'Acer - Entrada de banderes del món
# Bandera de la Coma i la Pedra

La bandera oficial de la Coma i la Pedra té la següent descripció:
Bandera apaïsada de proporcions dos dalt per tres de llarg, vermella, amb la creu plena patent blanca de l'escut, els braços de la qual de gruix 1/6 de l'alçària del drap, i amb dos cards de tres flors al centre de cada quarter inferior.
Va ser aprovada el 2 d'abril de 1993 i publicada en el DOGC el 23 d'abril del mateix any amb el número 1736.

## Vegeu també

* Escuts i banderes del Solsonès

## Referències

* ↑ «RESOLUCIÓ de 2 d'abril de 1993, per la qual es dóna conformitat a l'adopció de la bandera del municipi de la Coma i la Pedra.» (pdf). DOGC num. 1736, 23-04-1993. [Consulta: 8 novembre 2009].
# Badia de Subic

La badia de Subic és una badia a la costa oest de l'illa de Luzón, a les Filipines, 100 km al nord-oest de la badia de Manila. Anteriorment era una important base naval estatunidenca; ara és la ubicació d'una àrea industrial i comercial coneguda com a Subic Bay Freeport Zone, sota la Subic Bay Metropolitan Authority.
A la base naval estatunidenca hi va néixer l'actor Lou Diamond Phillips.

## Enllaços externs

* Web oficial del Subic Bay Freeport Arxivat 2020-05-29 a Wayback Machine.
* Subic Bay Marines
* Latest Developments in Subic Bay
# Bana

«Bana» té aquests significats:
* Bana, erudit indi, vegeu Bāṇabhaṭṭa
* Principat de Bana, principat kurd
* Bana, cantant capverdià
# Badari

* Per a altres significats, vegeu «Cultura Badariana».
Badari és un riu de l'Índia a Karnataka, afluent del riu Hemavati.
Neix a les muntanyes Baba-Budan i corre al sud rebent les aigües del Berinji-halla procedent de l'oest, passa per la vila de Belur, i desaigua al Hemavati prop de la vila de Gorur.

## Referències

* ↑ Bartholomew, J. G. (John George). The Graphic atlas and gazetteer of the world. New York : Thomas Nelson & Sons, 1892.
* ↑ Hunter, William Wilson. Imperial gazetteer of India.. London : Trübner & co., 1885.
# Bandera de Maine

La bandera de Maine característica de l'estat, és un escut d'armes en un camp blau. Al centre de l'escut un ant descansa sota un alt pi verd. Un agricultor i un mariner representen la tradicional dependència de l'agricultura i el mar per l'Estat. L'Estel del Nord representa el lema de l'estat: Dirigo ("Jo dirigeixo").
No hi ha colors oficials per l'escut d'armes, de manera que les variacions en la coloració es poden veure a les banderes de diferents fabricants. El camp blau, però, s'especifica que ha de ser el mateix blau que el de la bandera dels Estats Units. Segons la descripció oficial, la bandera ha de tenir una franja groga de seda i ha de tenir un cordó de seda de color blau i blanc al voltant de l'estrella. Aquests adorns són observats molt rares vegades.
La NAVA va dur a terme un estudi el 2001 que va classificar l'actual bandera de Maine com una de les pitjors en el disseny. Entre les banderes dels 72 estats i províncies canadenques i dels EUA, la de Maine és classificada com la 60 de 72 és a dir, la 13a pitjor).
Originalment, la bandera de l'estat va consistir en un pi verd, símbol de Nova Anglaterra al centre, amb una "Estrella del Nord" de color blau, tot sobre un fons de color ocre. Aprovada el 1901 i substituïda per l'actual el 1909.

## Pavelló Nacional

Maine és un dels únics dos estats amb un Pavelló nacional propi, que poques vegades es veu (l'altre és de Massachusetts). Compta amb símbols de la bandera actual i l'anterior, amb un camp blanc i el pi verd. El pi verd té l'àncora de mariner al seu radere, i les paraules "Maine" i "Dirigo" al seu voltant.
* La bandera usada pel Regiment d'Infanteria 20 º de Maine voluntari durant la Guerra Civil Americana.
* Bandera mercant i de marina del Maine
* Bandera de 1901-1909
* Reproducció digital de la bandera de 1901-1909

## Referències

* ↑ Kaye, Ted. «New Mexico Tops State/Provincial Flags Survey, Georgia Loses By Wide Margin». NAVA, 10-06-2008. Arxivat de l'original el 2011-06-06. [Consulta: 10 febrer 2008].
* ↑ «Maine Flags Prior To 1909 (U.S.)». Flags of the World. [Consulta: 10 febrer 2008].
# Bandera de Luxor

La bandera de Luxor és blanca amb un complex emblema al centre que inclou un dibuix dels temples en colors daurats i negre. A les imatges superiors la bandera (esquerra de l'observador) i detall de l'emblema central (a la dreta).

## Referències

* ↑ MacDonald, Ian. «Luxor (Egypt)» (en anglès). Flags of the World. [Consulta: 9 octubre 2022].
# Bellefonte

Bellefonte és el nom dels següents llocs:
* Bellefonte (Kentucky)
* Bellefonte (Pennsilvània)
* Bellefonte (Alabama)
* Bellefonte (Arkansas)
* Bellefonte (Delaware)
* Bellefonte (Kansas)
# Bathyraja spinosissima

Bathyraja spinosissima és una espècie de peix de la família dels raids i de l'ordre dels raïformes.

## Morfologia

* Els mascles poden assolir 150 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 800-2.938 m de fondària.

## Distribució geogràfica

Es troba a l'oceà Pacífic sud-oriental: les Illes Galápagos i la mar d'Okhotsk.

## Observacions

És inofensiu per als humans.

## Referències

* ↑ «Bathyraja spinosissima». Catalogue of Life. (anglès) (anglès)
* 1 2 3 4 FishBase (anglès)
* ↑ McEachran, J.D., 1995. Rajidae. Rayas. p. 773-777. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Pitruk, D.L. i V.V. Federov, 1990. A new species of the genus Osteodiscus Stein (Liparididae) from the Sea Okhotsk. J. Ichthyol. 30(8):112-118.
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Racing

Racing és el 19è àlbum del grup de música heavy metal Loudness, publicat el 2004.

## Cançons

* Racing
* Exultation
* Lunatic
* Believe It Or Not
* Power Generation
* Speed Maniac
* Live For The Moment
* Crazy Samurai (versió de l'àlbum)
* Telomerase
* Tomorrow Is Not Promised
* Misleading Man
* R.I.P. (versió de l'àlbum)
* Don't Know Nothing
* Unknown Civilians

## Formació

* Masaki Yamada: Veus
* Akira Takasaki: Guitarra
* Naoto Shibata: Baix
* Hirotsugu Homma: Bateria
# Skylanders: Spyro's Adventure

Videojoc del gènere "Toys to life" fet per la desenvolupadora Toys for Bob i distribuit per Activision.
El videojoc llençat al mercat en l'any 2011 va ser un gran èxit i fins al dia d'avui compta amb 5 seqüeles:
* Skylanders Giants (2012)
* Skylanders Swap Force (2013)
* Skylanders Trap Team (2014)
* Skylanders Superchargers (2015)
* Skylanders Imaginators (2016)
La majoria de peces musicals van ser compostes per Lorne Balfe, i el 'Main theme' per Hans Zimmer.
El joc tot i que té 10 anys encara posseeix una gran base de seguidors a diverses xarxes socials com Youtube, Discord o Reddit.
# Suitland-Silver Hill

Suitland-Silver Hill és una concentració de població designada pel cens dels Estats Units a l'estat de Maryland. Segons el cens del 2000 tenia 33.515 habitants.

## Demografia

Segons el cens del 2000, Suitland-Silver Hill tenia 33.515 habitants, 13.149 habitatges, i 8.652 famílies. La densitat de població era de 2.319 habitants per km².
Dels 13.149 habitatges en un 39,9% hi vivien nens de menys de 18 anys, en un 25,8% hi vivien parelles casades, en un 33,5% dones solteres, i en un 34,2% no eren unitats familiars. En el 27,5% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,08.
Per edats la població es repartia de la següent manera: un 32,2% tenia menys de 18 anys, un 9,8% entre 18 i 24, un 34,8% entre 25 i 44, un 18,3% de 45 a 60 i un 5% 65 anys o més.
L'edat mediana era de 30 anys. Per cada 100 dones de 18 o més anys hi havia 70 homes.
La renda mediana per habitatge era de 41.870 $ i la renda mediana per família de 43.635 $. Els homes tenien una renda mediana de 33.633 $ mentre que les dones 31.460 $. La renda per capita de la població era de 19.031 $. Entorn del 9,3% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Suitland-Silver Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Suitland-Silver Hill». American Fact Finder. Oficina del Cens dels Estats Units, 12-01-2010.
# Unió Autonomista Trentino Tirolesa

Unió Autonomista Trentino Tirolesa (UATT) ha estat un partit polític italià basant-se en la província de Trento, d'inspiració autonomista i demòcrata cristiana, fundat el 1982 d'una escissió conservadora del Partit Popular Trentino Tirolès (PPTT), mentre que el sector centrista va fundar Autonomia Integral. El cap de la UATT fou Franco Tretter.
Es presentà a les eleccions regionals de Trentino-Tirol del Sud de 1983 i va obtenir el 8,2% i tres consellers. Després del Congrés del 29 de maig de 1987 va decidir unificar-se amb Autonomia Integral i altres grups nacionalistes menors, fundant l'1 de gener de 1988 el Partit Autonomista Trentino Tirolès.

## Referències

* ↑ Franco Panizza (2007) Autonomisti in Trentino-Una tradizione che apre al futuro Arxivat 2011-07-22 a Wayback Machine.
# Unió Nacional Ruandesa

La Unió Nacional Ruandesa (francès Union Nationale Rwandaise, UNR) va ser un partit polític conservador i pro-monàrquic de Ruanda.
Va ser fundat el 3 de setembre de 1959, per Francois Rukeba, i va rebre un gran suport del rei Kigeli V. En aquella època Ruanda estava encara sota l'administració belga, i UNAR era el principal partit monàrquic. Demanava la independència immediata sota una monarquia constitucional hereditària tutsi.
El partit va boicotejar les eleccions locals de 1960, però participà en les eleccions parlamentàries de 1961, en els quals va obtenir el 17% dels vots, guanyant 7 dels 44 escons a l'Assemblea Legislativa. Es va unir a un govern de coalició amb el victoriós Parmehutu, i va obtenir dels gabinets els ministeris de la ramaderia i la salut pública.
El partit polític va deixar d'existir efectivament al desembre de 1963. En represàlia per un atac de l'ala armada de la UNAR foren assassinats nombrosos tutsis, inclosos molts líders tutsis que van romandre a Ruanda, marcant el final del partit intern UNAR. Elements de l'ala armada van continuar atacant fins a 1967.
En 1965 el país esdevingué un Sistema unipartidista sota el Parmehutu.

## Referències

* ↑ Gérard Prunier. The Rwanda Crisis: History of a Genocide. C. Hurst & Co., 1995, p. 47.
* ↑ Preben Kaarsholm. Violence, political culture & development in Africa. James Currey Publishers, 2006. ISBN 0-85255-894-5.
* ↑ Mahmood Mamdani (2014) When Victims Become Killers: Colonialism, Nativism, and the Genocide in Rwanda, Princeton University Press, p127
* ↑ Mamdani, p128
* ↑ MANAGING CRISES. Charles C. Thomas Publishers, 2001, p. 92.
* ↑ History Arxivat 2016-03-04 a Wayback Machine. Embassy of Rwanda to the United Kingdom
# Vendée Globe

La Vendée Globe és una cursa de vela al voltant del món en solitari, sense aturades i sense assistència en velers monocasc IMOCA 60 de 18 m d'eslora. Actualment s'organitza cada quatre anys al port atlàntic de Les Sables-d'Olonne (França), al departament del riu Vendée, no gaire lluny de la Bretanya. La sortida d'aquesta cursa única té lloc a primers de novembre dels anys de traspàs, i la tornada es fa al mateix port.
La distància en línia directa equival a 40.075 km, com la distància al voltant de la circumferència de la Terra. En realitat la majoria dels navegants recorren uns 50.000 km. La ruta consisteix a donar la volta a l'Antàrtida, deixant els tres caps de Bona Esperança, Leeuwin i Horn al costat de babord i l'Antàrtida a estribord. Normalment es col·loquen boies de pas o portes virtuals per obligar els competidors a no acostar-se més del compte a la costa antàrtica amb el risc de topar amb icebergs o restes d'iceberg amb prou feines visibles.
El rècord d'aquesta cursa de circumnavegació més ràpida en 74 dies 3 h 35 min el té el bretó Armel Le Cléac'h, guanyador de l'edició 2016/2017.
El 2001 la navegant britànica Ellen Patricia MacArthur va ser segona en la competició.

## Referències

* 1 2 «Ellen Patricia MacArthur». GEC. [Consulta: 16 novembre 2020].
* ↑ «Armel Le Cléac'h remporte le Vendée Globe en un temps record» (en francès). francetvinfo.fr. [Consulta: 16 novembre 2020].
# Vanga rogenc

El vanga rogenc (Schetba rufa) és un ocell de la família dels vàngids (Vangidae) i única espècie del gènere Schetba Lesson, 1831. Habita els boscos, localment a les terres baixes de l'oest i nord de Madagascar.

## Referències

* ↑ «Vanga rogenc». Cercaterm. TERMCAT, Centre de Terminologia. Rev. 10/05/2023(català)
# Virus nou

Un virus nou és un virus que no s'ha registrat anteriorment. Pot ser un virus aïllat del seu reservori natural o aïllat com a resultat de la propagació a un hoste humà o animal on el virus no s'havia identificat abans. Pot ser un virus emergent, que representi un virus nou, però també pot ser un virus existent que no s'hagi identificat prèviament.
Un exemple de virus nou és el SARS-CoV-2, causant de la COVID-19.

## Referències

* ↑ Strauss, James H. Viruses and Human Disease. San Diego. Academic Press. 2002.
* ↑ Horowitz, Leonard. Emerging Viruses: AIDS and Ebola : Nature, Accident, Or Intentional?. Rockport, MA: Tetrahedron, 1996. ISBN 9780923550127 [Consulta: August 4, 2020].
# Varamin

Varamin (persa: ورامين, Varāmīn), antigament Varna i Varena, és una ciutat de la província de Teheran, capital del comtat de Varamin, a l'Iran. Al cens del 2006 la seva població era de 208.569 habitants. Està situada en una plana fèrtil que porta el seu nom que gaudeix d'un bon aprofitament de l'aigua del Jaja Rud, sent freqüentada pels nòmades turcmans fins a la part final del segle xx.
La ciutat apareix esmentada pels geògrafs àrabs que la situen a dos dies de marxa de Rayy. En època buwàyhida era una petita vila ascendent amb un basar, però només s'hauria desenvolupat fortament després del saqueig mongol de Rayy el 1220 quan hi van emigrar molts habitants d'aquesta ciutat reduïda a ruïnes. Als segles xiii i xiv es va desenvolupar amb la construcció de diversos edificis i afavorida per estar a la ruta entre la capital Sultaniyya i el Khorasan. Mustawfi la qualifica de centre administratiu del tuman de Rayy. Quan hi va passar l'ambaixador Clavijo de camí a la cort de Tamerlà era una vila gran però sense muralles i ja mostrava signes d'estar en decadència i estar perdent població; tot i així encara tenia certa importància en temps d'Abbas el Gran un segle i mig després, però després no va fer més que declinar i era un poble al segle XIX; va renéixer al segle XX quan la regió de Teheran es va desenvolupar especialment amb la dinastia Pahlevi. La creació d'una estació ferroviària a la línia Teheran-Khurasan, acabada als anys trenta del segle xx, va ajudar al seu desenvolupament. El 1950 tenia 4.522 habitants però després va pujar acceleradament. A finals del segle era considerada part de la conurbació de Teheran.
A la ciutat hi ha diversos monuments notables: la imamzade de Husayn Rida i la de l'imam Yahya (segle XIV), la tomba d'Ala al-Din (1289) i la gran Ciutadella (Kalayi Gabr) del segle xi. Hi ha una mesquita notable (la gran mesquita amb quatre iwans) datada el 1322-1326 sota l'il-kànida Abu Said Bahadur Khan, i reconstruïda el 1418 per l'emir Ghiyath al-Din Yusuf Khwadja en temps del timúrida Xah Rukh.

## Bibliografia

* Barthold, An historical geography of Iran, Princetob, 1984
* Le Strange, The lands of the Eastern Caliphate
# San Martino dall'Argine

San Martino dall'Argine és un municipi situat al territori de la província de Màntua, a la regió de la Llombardia, (Itàlia).
San Martino dall'Argine limita amb els municipis de Bozzolo, Gazzuolo, Marcaria, Rivarolo Mantovano i Spineda.
# Višňov

Višňov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1245.
# Višňové (Trenčín)

* Per a altres significats, vegeu «Višňové».
Višňové és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1392.
# Vištuk

Vištuk és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Verkhnetxirski (Rostov)

* Per a altres significats, vegeu «Verkhnetxirski».
Verkhnetxirski (en rus: Верхнечирский) és un poble (un khútor) de l'óblast de Rostov, a Rússia, que en el cens del 2010 tenia 427 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Scott Donie

Scott Donie (Vicenza, 10 d'octubre de 1968) és un saltador estatunidenc, ja retirat, que va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona, on va guanyar la medalla de plata en la prova de palanca de 10 metres del programa de salts. Quatre anys més tard, als Jocs d'Atlanta, fou quart en la prova del salt de trampolí de 3 metres.
En el seu palmarès també destaca una medalla de bronze a les Universíades de 1991, així com tres campionats de la NCAA i onze de la Conferència del Sud-oest. Estudià a la Universitat Metodista del Sud, on es graduà el 1990.
Una vegada retirat passà a exercir d'entrenador a la Universitat de Nova York, entre el 2000 i el 2016, i posteriorment a la Universitat de Colúmbia.

## Referències

* 1 2 3 «Olympedia – Scott Donie». [Consulta: 7 setembre 2023].
* ↑ «Olympian Scott Donie Becomes Head Coach of Columbia Diving». .
# Scott Davies

Scott Davies (Carmarthen, Sir Gaerfyrddin, 5 d'agost de 1995) fou un ciclista gal·lès professional des del 2014 fins al 2021.

## Palmarès

* 2012
** Campió del Regne Unit júnior en contrarellotge
* 2013
** 1r a la Volta a Gal·les júnior i vencedor d'una etapa
* 2014
** Campió del Regne Unit sub-23 en contrarellotge
* 2015
** Campió del Regne Unit sub-23 en contrarellotge
* 2016
** Campió del Regne Unit sub-23 en contrarellotge
** Vencedor d'una etapa a la Ronda de l'Isard d'Arieja
* 2017
** Campió del Regne Unit sub-23 en contrarellotge

### Resultats al Giro d'Itàlia

* 2019. 118è de la classificació general

### Resultats a la Volta a Espanya

* 2020. 111è de la classificació general

## Referències

* ↑ «Scott Davies retires aged 26» (en anglès). Cyclingnews, 16-12-2021. [Consulta: 3 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com